**projektas**

**reg. Nr. T-112**

**2.21. darbotvarkės klausimas**

**Pasvalio rajono savivaldybės taryba**

**Sprendimas**

**Dėl elektromobilių viešojo įkrovimo paslaugos teikimo**

2021 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Elektromobilių įkrovimo stotelių perdavimo savivaldybėms tvarkos, patvirtintos viešosios įstaigos Transporto kompetencijų agentūros direktoriaus 2020 m. balandžio 14 d. įsakymu Nr. 2-94 „Dėl Elektromobilių įkrovimo stotelių perdavimo savivaldybėms tvarkos“ (su visais aktualiais pakeitimais), 15 ir 17 punktais, Pasvalio rajono savivaldybės taryba nusprendžia :

1. Nustatyti, kad:
	1. elektromobilių viešojo įkrovimo paslauga Pasvalio rajono savivaldybėje pradedama teikti 2021 m. birželio 1 d. adresu Taikos g. 22, Pasvalys (Pasvalio sporto mokyklos aikštelė);
	2. elektromobilių viešojo įkrovimo paslauga vartotojams teikiama neatlygintinai iki 2021 m. gruodžio 31 d.

2. Nustatyti, kad šis sprendimas skelbiamas Teisės aktų registre ir Pasvalio rajono savivaldybės interneto tinklalapyje www.pasvalys.lt.

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Pasvalio rajono savivaldybės administracijos

Vietinio ūkio ir plėtros skyriaus statybos inžinierius

A. Vičas

2021-05-10

Suderinta DVS Nr. RTS-112

Pasvalio rajono savivaldybės tarybai

**AIŠKINAMASIS RAŠTAS**

**Dėl elektromobilių viešojo įkrovimo paslaugos teikimo**

2021 m. gegužės 10 d.

Pasvalys

**1. Projekto rengimą paskatinusios priežastys, parengto projekto tikslai ir uždaviniai.**

Viešoji įstaiga Transporto kompetencijų agentūra (toliau – Agentūra), vykdydama Lietuvos Respublikos energetikos ministerijos pavedimą, savivaldybių administracijoms neatlygintai naudoti perdavė elektromobilių viešojo įkrovimo stoteles. Šios stotelės savivaldybėms paskirstytos vadovaujantis proporciniu principu pagal didžiausią savivaldybių gyventojų skaičių, nustatytą pagal oficialios statistikos duomenis. Pasvalio rajono savivaldybei (toliau – Savivaldybė) skirta viena pakabinama elektromobilių įkrovimo stotelė „CityCharge Mini2“, kuri įrengta Pasvalio sporto mokyklos aikštelėje, esančioje adresu Taikos g. 22 Pasvalyje.

Paminėtina, kad šios viešojo įkrovimo stotelės perduodamas 5 metų laikotarpiui, kuriam pasibaigus, bus demontuotos ir grąžintos Agentūrai.

Vadovaujantis Elektromobilių įkrovimo stotelių perdavimo savivaldybėms tvarkos, patvirtintos viešosios įstaigos Transporto kompetencijų agentūros direktoriaus 2020 m. balandžio 14 d. įsakymu Nr. 2-94 „Dėl Elektromobilių įkrovimo stotelių perdavimo savivaldybėms tvarkos“ (su visais aktualiais pakeitimais) (toliau – Tvarka), 15 punktu, savivaldybėms perduotos viešojo įkrovimo stotelės turi būti įrengtos ir pradėta teikti elektromobilių viešojo įkrovimo paslauga ne vėliau kaip iki 2021 m. gruodžio 31 d. Atsižvelgiant į tai, kad Savivaldybėje tokia stotelė jau įrengta, siūloma Savivaldybės tarybai nustatyti, kad paslauga pradedama teikti 2021 m. birželio 1 d.

Vadovaujantis Tvarkos 17 punktu, savivaldybių tarybos turi teisę nustatyti ir gauti atlygį iš galutinių vartotojų už stotelėse suteiktą elektromobilių įkrovimo paslaugą. Siekiant skatinti gyventojus naudoti netaršius, aplinkai draugiškus automobilius ir tokiu būdu prisidėti prie gyvenamosios aplinkos kokybės gerinimo, siūloma Savivaldybės tarybai nustatyti, kad iki 2021 m. gruodžio 31 d. elektromobilių viešojo įkrovimo paslauga vartotojams teikiama neatlygintinai.

**2. Projekto iniciatoriai (institucija, asmenys ar piliečių atstovai) ir rengėjai.**

Pasvalio rajono savivaldybės administracija.

**3. Kokių rezultatų laukiama.**

Bus sudaryta galimybė elektromobilių savininkams nemokamai naudotis savivaldybei priklausiančia elektromobilių įkrovimo stotele.

**4. Sprendimo projekto rengimo metu gauti specialistų vertinimas.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Už sunaudotą elektros energiją papildomi asignavimai iš Savivaldybės biudžeto turėtų būti skiriami Pasvalio sporto mokyklai (Taikos g. 22, Pasvalys).

**6. Galimos teigiamos ar neigiamos sprendimo priėmimo pasekmės.**

Teigiamos pasekmės – skatinamas elektromobilių naudojimas, sudaroma galimybė elektromobilių savininkams nemokamai naudotis savivaldybei priklausančia elektromobilių įkrovimo stotele.

Vietinio ūkio ir plėtros skyriaus statybos inžinierius Audrius Vičas